Jalan Negeri Kedah K452

Jalan Negeri Kedah K452 (Jalan Selengkoh–Teroi atau Jalan Kampung Selengkoh–Teroi) ialah jalan negeri utara-selatan yang terletak di bahagian timur Daerah Yan, dalam negeri Kedah, Malaysia.   Jalan negeri ini bermula di K142 (Jalan Simpang Tiga Sungai Limau–Kuala Sungai Limau) di Kampung Selengkoh ke K146 (Jalan Guar Chempedak) di Kampung Simpang Empat Teroi, dengan panjang jajarannya mencecah .

 Gambaran keseluruhan 
Jalan Negeri K452 bermula sebagai kilometer sifar di Kampung Selengkoh, di pertemuan antara Jalan Negeri K142 (Jalan Simpang Tiga Sungai Limau–Kuala Sungai Limau), berdekatan dengan pertemuan antara terusan Sungai Selingkoh dan terusan Sungai Limau. K452 akan melalui kawasan pertanian sawah padi yang ditanam oleh penduduk sekitar serta kawasan perkampungan di sepanjang terusan Sungai Selingkoh, iaitu Kampung Selengkoh Tengah dan Kampung Ulu Selengkoh. K452 akan melintasi sebatang tali air bernama Tali Feeder 15; terdapat simpang jalan kampung (Jalan Perhubungan Desa; JPD) ke Kampung Belida Siam dan Kampung Padang Lumat. Di selatan Kampung Ulu Selengkoh, K452 akan bersimpang dengan FT 271 (Jalan Pulau Bunting–Guar Chempedak). Lalu, K452 akan sedikit melengkung, dan melintasi terusan Sungai Sedaka berdekatan dengan Sekolah Kebangsaan Ulu Sedaka di Kampung Ulu Sedaka. Di sini terdapat simpang ke K144 (Jalan Batu 17–Sedaka).

Selepas melepasi simpang tersebut, K452 akan memasuki kawasan perkampungan Kampung Simpang Tiga Ulu Sedaka, di samping terletak berhampiran dengan persempadan antara Mukim Dulang dan Mukim Sungai Daun. Di Kampung Sungai Lintang, K452 akan membaut pertemuan sebanyak dua kali dengan dua jalan negeri yang berbeza; pertemuan pertama ialah K453 (Jalan Dulang Kechil) manakala pertemuan kedua ialah K456 (Jalan Kampung Titi Batu). DI antara pertemuan tersebut, terusan Sungai Dulang Kechil akan direntasi oleh K452. K452 diteruskan dengan menelusuri kawasan pertanian sawah padi, lalu merentasi Tali Air SCD 1. Rentasan ini merupakan persempadan antara Mukim Sungai Daun dengan Mukim Yan serta zon pentadbiran untuk Pekan Teroi. K452 akan membengkok sedikit ke tenggara, sebelum membuat pertemuan antara K146 (Jalan Guar Chempedak–Yan Kechil) sebagai penamat selatannya. Sebelum K452 tamat, terusan Sungai Yan Kechil akan direntasinya di Kampung Simpang Empat Teroi.

Secara keseluruhannya, jajaran Jalan Negeri K452 yang telah diwarta terletak dalam kawasan pentadbiran Mukim Sungai Daun (Kampung Selengkoh ke Kampung Titi Batu) dan Mukim Yan (Kampung Titi Batu ke Kampung Simpang Empat Teroi). Bagi untuk perkhidmatan penyelanggaran jalan, K452 terletak di Zon 2 selian JKR Daerah Yan. K452 merupakan jalan raya tunggal utara-selatan dengan dua lorong dari permulaan hingga pengakhiran hayat laluan dan diselia sepenuhnya oleh JKR Yan, melalui Kerajaan Negeri Kedah. K452 dikenali sebagai Jalan Selengkoh Tengah/Teroi dalam Sistem Maklumat Rekod-Rekod Jalan Raya Malaysia (MARRIS).

 Persimpangan utama 
Kesemua bahagian jalan negeri ini terletak di Daerah Yan, Kedah, Malaysia.

|-

 Lihat juga 
 Senarai jalan negeri di Kedah

 Rujukan 

 Pautan luar 
 Peta Jalan Raya JKR Semenanjung Malaysia, Jabatan Kerja Raya Malaysia

452